# ประกาศเจ้าพนักงานควบคุมการแลกเปลี่ยนเงิน
## เรื่อง วิธีการแสดงใบอนุญาตโดยวิธีการทางอิเล็กทรอนิกส์

โดยที่มาตรา ๑๓ (๑) แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ บัญญัติว่าในกรณีที่กฎหมายกำหนดให้ผู้รับอนุญาตต้องแสดงใบอนุญาตไว้ในที่เปิดเผย ให้เป็นสิทธิของผู้รับอนุญาตที่จะแสดงใบอนุญาตนั้นโดยวิธีการทางอิเล็กทรอนิกส์ตามวิธีการที่ผู้อนุญาตประกาศกำหนดก็ได้ โดยให้ถือว่าว่าการแสดงเช่นว่านั้น เป็นการชอบด้วยกฎหมายแล้ว และประกาศกระทรวงการคลังที่ออกตามข้อ ๓ แห่งกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ และที่แก้ไขเพิ่มเติม กำหนดให้ผู้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศต้องถือปฏิบัติตามหลักเกณฑ์และเงื่อนไขที่เจ้าพนักงานควบคุมการแลกเปลี่ยนเงินกำหนด ซึ่งรวมถึงการแสดงใบอนุญาตให้ประกอบธุรกิจ เจ้าพนักงานควบคุมการแลกเปลี่ยนเงินเห็นสมควรกำหนดวิธีการแสดงใบอนุญาตโดยวิธีการทางอิเล็กทรอนิกส์ เพื่อประโยชน์ของผู้ประกอบธุรกิจและเพื่ออำนวยความสะดวกและความสะดวกแก่ประชาชน

อาศัยอำนาจตามความในมาตรา ๑๓ (๑) แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ ประกอบกับข้อ ๕ ของประกาศกระทรวงการคลัง เรื่อง คำสั่งรัฐมนตรีให้ไว้แก่บุคคลรับอนุญาต ลงวันที่ ๓๐ กรกฎาคม ๒๕๔๗ ข้อ ๔ ของประกาศกระทรวงการคลัง เรื่อง คำสั่งรัฐมนตรีให้ไว้แก่บริษัทรับอนุญาต ลงวันที่ ๔ สิงหาคม ๒๕๔๗ ข้อ ๖ ของประกาศกระทรวงการคลัง เรื่อง คำสั่งรัฐมนตรีให้ไว้แก่ผู้ประกอบธุรกิจเงินอิเล็กทรอนิกสรับอนุญาต ลงวันที่ ๑๗ มีนาคม ๒๕๖๓ และข้อ ๕ ของประกาศกระทรวงการคลัง เรื่อง คำสั่งรัฐมนตรีให้ไว้แก่บริษัทรับอนุญาต ลงวันที่ ๓ ตุลาคม ๒๕๔๘ เจ้าพนักงานควบคุมการแลกเปลี่ยนเงิน จึงออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ ๒ ในประกาศนี้

"ใบอนุญาต” หมายความว่า เอกสารหลักฐานที่เจ้าพนักงานควบคุมการแลกเปลี่ยนเงิน กำหนดให้ต้องแสดงไว้ในที่เปิดเผย ดังต่อไปนี้

(๑) ใบอนุญาตให้ประกอบธุรกิจเป็นบุคคลรับอนุญาต ตามประกาศกระทรวงการคลัง เรื่อง คำสั่งรัฐมนตรีให้ไว้แก่บุคคลรับอนุญาต ลงวันที่ ๓๐ กรกฎาคม ๒๕๔๗ และที่แก้ไขเพิ่มเติม

(๒) ใบอนุญาตให้ประกอบธุรกิจเป็นตัวแทนโอนเงินระหว่างประเทศ ตามประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนโอนเงินระหว่างประเทศ ลงวันที่ ๔ สิงหาคม ๒๕๔๗ และที่แก้ไขเพิ่มเติม

(๓) ใบอนุญาตให้ประกอบธุรกิจเงินอิเล็กทรอนิกสรับอนุญาต ตามประกาศกระทรวงการคลัง เรื่อง คำสั่งรัฐมนตรีให้ไว้แก่ผู้ประกอบธุรกิจเงินอิเล็กทรอนิกสรับอนุญาต ลงวันที่ ๑๗ มีนาคม ๒๕๖๓

(๔) ในอนุญาตให้ประกอบธุรกิจเป็นบริษัทรับอนุญาต ตามประกาศกระทรวงการคลัง
เรื่อง คำสั่งรัฐมนตรีให้วิแก่บริษัทรับอนุญาต ลงวันที่ ๓ ตุลาคม ๒๕๔๘ และที่แก้ไขเพิ่มเติม
ข้อ ๓ ผู้รับอนุญาตสามารถเลือกแสดงใบอนุญาตตามข้อ ๒ โดยวิธีการทางอิเล็กทรอนิกส์
อย่างหนึ่งอย่างใด ดังต่อไปนี้
(๑) แสดงเป็นภาพผ่านอุปกรณ์อิเล็กทรอนิกส์
(๒) แสดงเป็นคิวอาร์โค้ดที่อุปกรณ์อิเล็กทรอนิกส์สามารถสแกนเพื่อเข้าถึงใบอนุญาต
ที่เป็นเอกสารอิเล็กทรอนิกส์หรือภาพทางอิเล็กทรอนิกส์ของใบอนุญาต

ข้อ ๔ การแสดงใบอนุญาตตามข้อ ๓ ต้องมีขนาดของภาพและความละเอียดที่ชัดเจน
เพียงพอ รวมทั้งสามารถแสดงให้เห็นข้อมูลอันเป็นสาระสำคัญของใบอนุญาตได้ครบถ้วน

ผู้รับอนุญาตอาจเลือกแสดงภาพใบอนุญาตโดยวิธีการทางอิเล็กทรอนิกส์ ณ สถานที่ประกอบ
กิจการมากกว่าหนึ่งใบหรือภาพผ่านหน้าจอเดียวกันก็ได้ แต่ต้องมีระยะเวลาแสดงภาพใบอนุญาต
แต่ละใบไม่น้อยกว่าห้าวินาที

ข้อ ๕ เมื่อผู้รับอนุญาตเลือกแสดงใบอนุญาตโดยวิธีการทางอิเล็กทรอนิกส์อย่างใดอย่างหนึ่ง
ตามข้อ ๓ แล้ว ผู้รับอนุญาตไม่ต้องแสดงใบอนุญาตไว้โดยเปิดเผยตลอดเวลา ณ สถานที่ประกอบกิจการ
อีกต่อไป แต่ต้องสามารถแสดงต่อเจ้าพนักงานควบคุมการแลกเปลี่ยนเงินหรือพนักงานเจ้าหน้าที่
ได้ตลอดเวลาเมื่อมีการตรวจสอบ หรือต่อประชาชนที่ขอตรวจดู

ประกาศ ณ วันที่ ๒๗ มีนาคม พ.ศ. ๒๕๖๖

อภิศรา มหาสันทนนะ
เจ้าพนักงานควบคุมการแลกเปลี่ยนเงิน